cyanic-selkie/wikianc huggingface dataset:
Luettelo balettitermeistä
Aste
Jalkojen liikkeissä käytettyjä eri korkeuksia kuvataan asteluvuilla: 90 astetta tarkoittaa vaaka-tasoon nostettua jalkaa ja 45 astetta sen ja lattiatason puoliväliä. Kuitenkin termillä 90 astetta tarkoitetaan usein liikkeen grand-muodon minimikorkeutta - ylärajaa ei ole määritelty. Nykyään monet pystyvät jopa ns. kello kuuden asentoon, jossa jalka on nostettu suoraan kohti kattoa eli 180 asteen korkeuteen (ylempi jalka on siis "minuuttiviisarina" kello kahdessatoista - tukijalka lattialla on "tuntiviisarina" kello kuudessa). Myös 30 asteen korkeutta käytetään esimerkiksi battement frappé -liikkeessä: jalan ojentuessa sur le cou-de-pied -asennosta siten, että varvas kulkee vaakatasossa nousematta tai laskematta, saadaan 30 asteen korkeus. Tarkkuus jalan korkeuksissa on tärkeää kahdesta syystä: liikkeiden oikean suorituksen takia ja siksi, että lihaksisto työskentelee hieman eri lailla jalan eri korkeuksissa. Korkeuseroilla saadaan myös tanssiin vaihtelevuutta.
Battement
Lyönti, isku. Jalan ojennus ja palauttaminen lähtöasentoon. Battementista on olemassa monia erilaisia muotoja.
Face, en
Yksi vartalon perussuunnista. Tanssija seisoo rintamasuunta yleisöön.
Glissade, pas
Liukua. Liikkuva askel, jossa työskentelevä jalka liukuu viidennestä asennosta haluttuun suuntaan ja tukijalka seuraa sulkien jalat takaisin viidenteen asentoon. Askel lähtee demi-pliéstä, josta työskentelevä jalka ojentuu lattiaa myöten nousten hieman ilmaan. Tukijalka ponnistaa samalla ja ojentuu suoraksi sivulle niin, että tanssija on pienen hetken ilmassa toisessa asennossa. (Tehdään myös eteen tai taakse, jolloin ilmassa ollaan neljännessä asennossa.) Paino siirtyy laskeutuessa työskentelevälle jalalle ja aiemmin tukijalkana ollut jalka liukuu viidenteen asentoon. Glissade on terre à terre -askel, jolla usein yhdistetään muita askelia tai hyppyjä. Pas glissade tehdään myös varpailla au pointe, jolloin se on askel varpaille viidenteen asentoon.
Pas de ciseaux
Saksihyppy.
Passé
Ohittava. Tarkoittaa työskentelevän jalan suunnan vaihtoa tukijalan vierestä ohittaen. Ohittaminen voi tapahtua lattialla passé par terre, jolloin työjalka ohittaa tukijalan liukuen ensimmäisen asennon kautta, tai ilmassa työjalan polvea koukistaen. Esimerkiksi battement developpé passéessa ilmaan ojennettu jalka koukistetaan varpaat tukijalan polven korkeudelle ja ojennetaan uuteen suuntaan. Battement retiré passéessa jalka nostetaan viidennestä asennosta koukkuun polven korkeudelle ja lasketaan takaisin lattiaan toiselle puolelle tukijalkaa.
Préparation
Valmistelu. Varsinaista liikettä tai sarjaa ennen tehtävät valmistavat liikkeet. Voi olla joko asettautuminen alkuasentoon tai valmistava harjoitus. Esimerkiksi: käsien préparation ennen sarjan alkua toiseen asentoon tai nousu tasapainoon piruettiasentoon pyörimättä.
Royal
Kuninkaallinen. Changement yhdellä battu-iskulla ennen jalkojen asennon vaihtoa.
Sissonne
Sissonne on nimetty askeleen kehittäjän mukaan. Sissonne on hyppy kahdelta jalalta yhdelle jalalle. Sissonne voi olla petit (sissonne simple, sissonne fermée, sissonne ouverte 45 asteen kulmassa ja sissonne tombée 45 asteen kulmassa) tai grande (sissonne ouverte 90 asteen kulmassa, sissonne renversée ja sissonne soubresaut).
Temps de cuisse
Sissonne fermée, joka alkaa jalan vaihdolla viidennessä asennossa ja ponnistus pas coupélla.
Tour de force
Teknisen taidon näyte, jossa yhdistyy voimakkaaksi kokonaisuudeksi esimerkiksi piruetteja ja hyppyjä.
Tour glissade
Liukuva käännös. Askel eteenpäin V-asentoon varpaille ja käännös ympäri. Tehdään useita kertoja peräkkäin diagonaalissa edeten.
Tour jeté
Troisiéme
Kolmas.
Savon jääkärirykmentti
Savon jääkärirykmentti voi tarkoittaa seuraavia:
Ohut punainen viiva (kirja)
Kirjan nimi
Rudyard Kipling kirjoitti brittisotilaiden kunniaksi runon ”Tommy”, joka sisältää kohdan: ''”Then it’s Tommy this, an’ Tommy that, an’ Tommy, ’ow’s yer soul? / But it’s ”Thin red line of ’eroes” when the drums begin to roll.”'' Ohuesta punaisesta viivasta tuli käsite Brittiläisessä imperiumissa. Jonesin kirjan ensimmäisellä sivulla annetaan nimelle myös toinen merkitys. Jonesin ilmoittaman vanhan keskilännen sananparren mukaan ”vain ohut punainen viiva erottaa terveet mielettömistä”.
Kirjan hahmot
Kuten Jonesin kahdessa muussa sotakirjassa, myös Ohuessa punaisessa viivassa tarkkaillaan useita henkilöitä ja heidän erilaisia reaktioitaan ja suhtautumisiaan taisteluun ja sotaan. Kolme keskeistä hahmoa ovat kuitenkin samat kaikissa kolmessa kirjassa. Teoksen Täältä ikuisuuteen henkilöt Prewitt, Warden ja Stark ovat Ohuessa punaisessa viivassa nimillä Witt, Welsh ja Storm. Vaikka hahmoja ei esitellä helpon samaistumisen kohteina, Jones pystyy vakuuttavasti ilmaisemaan yhdysvaltalaisten sotilaiden kokeman vieraantumisen ja kauhun tunteen.
Russellin teekannu
Richard Dawkins kehitti teekannuteemaa vielä pitemmälle kirjassaan A Devil’s Chaplain:
Agents Is Allright
Agents Is Allright on Agentsin & Jorma Kääriäisen seitsemäs ja toistaiseksi viimeisin studioalbumi, joka julkaistiin 2006.
Palau olympialaisissa
Palau on osallistunut kaikkiin kesäolympialaisiin Sydneystä 2000 lähtien. Talviolympialaisissa maa ei ole ollut mukana.
Osteri ja helmi
Muunkielisiä tv-tuotantoja
Tanskassa Saroyanin tv-näytelmästä tehtiin vuonna 1955 versio Østersen og Perlen, ohjaus Søren Melson. Samalla nimellä tehtiin tv-versio Norjassa 1961, kääntäjänä ja ohjaajana Pål Løkkeberg. Ranskankielinen L’huître et la perle ensiesitettiin 1964, ohjaajana Lazare Iglesis.
Taivaskallio
Aiheesta muualla
60.21972°N, 24.95222°W
Olga Gyarmati
Olga Gyarmati (myöh. Várkonyi ja Aczél, 5. lokakuuta 1924 Debrecen – 27. lokakuuta 2013 Greenfield, Massachusetts, Yhdysvallat ) oli unkarilainen pituushyppääjä ja olympiavoittaja.
Naiskos
Naiskoksessa oli yleensä pylväitä ainakin yhdellä sivulla sekä päätykolmio. Muun muassa Ateenan Athene Niken temppeli voidaan lukea naiskokseksi. Nimitystä naiskos voidaan käyttää myös hautasteleistä eli hautakivistä, jotka oli tehty pienen, kahden pylvään reunustaman temppelin muotoon.
Sigmund Freud
Psykoanalyysin alku
Pariisin-matkansa jälkeen Freud oli ryhtynyt käyttämään hypnoosia neuroosipotilaiden hoitoon. Kokemus ohjasi hänet kuitenkin vähitellen luopumaan hypnoosista ja keskittymään potilaiden kuuntelemiseen. Tämä johti ”vapaiden mielijohteiden menetelmään”. Freud vaati potilaita kertomaan kaiken, mitä näiden mielessä liikkui. Pelkkä kertominen ei kuitenkaan riittänyt parantumiseen, vaan kertomuksissa paljastuneita epämieluisia muistoja oli työstettävä (durcharbeiten) ja saatettava ne hyväksytyksi osaksi potilaan ajatusmaailmaa.
Psykoanalyyttisen liikkeen alku
"”– – toisaalta vihamielisyyden ja toisaalta puoluehenkisyyden puristuksessa syntyy ilmapiiri, joka ei suosi objektiivista tutkimusta. Tilanne saanee monet analyytikot käyttämään puolustusmekanismeja ja välttämään niiden avulla analyysin seuraukset ja vaatimukset omalta osaltaan, todennäköisesti suuntaamalla ne toisia vastaan, niin että he itse pysyvät sellaisenaan ja voivat välttyä analyysin kritisoivalta ja korjaavalta vaikutukselta. Kirjailija [Anatole France] kuvannee kehityskulun oikein todetessaan, että kun ihminen saa valtaa, hänen on vaikea olla käyttämättä sitä väärin. Jos koetamme tuota selittää, mieleen tulee epämukavana vertauskohtana röntgensäteiden vaikutus, kun niitä käsitellään ilman riittäviä varotoimia. Ei tuntuisi yllättävältä, jos jatkuva työskentely kaiken torjutun kanssa, joka kamppailee ihmisten sielussa vapaudestaan, ravistelisi analyytikostakin hereille viettipyrkimyksiä, jotka muutoin pysyvät tukahdutettuina. Tämäkin kuuluu ’analyysin vaaroihin’ – –.”"
Agents Is... Tonight
Albumi debytoi Suomen virallisen listan toisella sijalla.
Amy Lee
Evanescence
Lee tapasi Ben Moodyn kesäleirillä ja perusti tämän kanssa Evanescence-yhtyeen vuonna 1995. Lee ja Moody tekivät yhdessä kappaleita ja palkkasivat muita muusikoita live-esiintymisiin. Yhtyeeseen liittyi vuonna 1999 David Hodges.
Lee on nykyään Evanescencen ainoa alkuperäisjäsen. Moody erosi yhtyeestä vuonna 2004 ja hän tilalleen tuli Terry Balsamo. Yhtyeessä on sittemmin ollut muitakin miehistövaihdoksia.
Vuonna 2005 Evanescencen entinen manageri Dennis Rider teki rikosilmoituksen Leestä ja syytti tätä sopimusrikkomuksesta. Syytteen mukaan Rider oli erotettu työstään laittomasti. Lee teki vastaavasti rikosilmoituksen Riderista ja syytti tätä muun muassa työtehtävien laiminlyönnistä ja seksuaalisesta ahdistelusta.
Evanescence palasi tauolta vuonna 2011 ja julkaisi albumin Evanescence lokakuussa. Yhtye teki samalla paluun myös esiintymislavoille. Lee on suunnitellut julkaisevansa jossain vaiheessa myös sooloalbumin.
Scandinavian Nights
Scandinavian Nights on Deep Purplen livealbumi joka nauhoitettiin Tukholman Konserhusetissa marraskuussa 1970. Alun perin se julkaistiin vuonna 1988. Uusi, remasteroitu painos nimellä Live in Stockholm julkaistiin vuonna 2005 oikealla kappalejärjestyksellä konsertin mukaan.
Andalusia
Maantiede
Andalusia sijaitsee Espanjan etelärannikolla.
Maksimilian III Joosef
thumb|Maksimilian III Joosef, tuntemattoman taiteilijan maalaama muotokuva. Maksimilian III Joosef (28. maaliskuuta 1727 München – 30. joulukuuta 1777 München) oli Baijerin vaaliruhtinas vuosina 1745–1777.
Pronaos
pienoiskuva|Pronaos (tummennettuna) tyypillisen kreikkalaisen temppelin pohjakaavassa. Pronaos oli antiikin kreikkalaisessa arkkitehtuurissa temppelin naoksen eli cellan edessä ollut etuhuone ja portiikki. Käynti naokseen eli temppelin sisäosiin tapahtui pronaoksen kautta.
Antratsytin piiri
Antratsytin piiri on yksi Ukrainan Luhanskin alueen hallinnollisista piireistä. Piirin hallinnollinen keskus on Antratsytin kaupunki (53 641 as., 2017 ), joka ei kuitenkaan ole osa piiriä vaan toimii myös oman kaupunkipiirinsä keskuksena. Itä-Ukrainan sodan seurauksena piiri ja sen hallintokeskus ovat kuuluneet vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.
Will Champion
Will oli ensimmäinen Coldplayn avioliittoon astunut jäsen. Hän avioitui vuonna 2003 opettaja Marianne Darkin kanssa. Heidän ensimmäinen lapsensa, tytär, syntyi huhtikuussa 2006.
Rodoniitti
Mohsin kovuusasteikolla rodoniitti on 5,5–6,5, mikä antaa kivelle erinomaisen työstettävyyden. Rodoniitti on hyvin suosittu korukivenä.
Ut queant laxis
Alkuperä
Hymnin säveltäjää ei tiedetä. Guido sävelsi sen mahdollisesti itse, mutta toden­näköisemmin kyseessä on vanhempi sävelmä. Eräässä 1000-luvulta peräisin olevassa ranskalaisessa käsi­kirjoituksessa saman sävelmän eräs muunnelma on yhdistetty myös Horatiuksen runoon 'Oodi Phyllikselle''.
Hymni ja sävelten nimet
Tämä gregoriaaninen hymni on käyttö­kelpoinen laulun opetuksessa sen säännön­mukaisen tavan vuoksi, jolla asteikon sävelet esiintyvät puoli­säkeiden alussa. Hymnin kuusi ensimmäistä puolisäettä alkavat kukin yhden sävel­askelen korkeammalta kuin edellinen, ja näin säkeiden ensimmäiset sävelet yhdessä muodostavat heksakordin. Nämä sävelet saivat jo keskiajalla hymnin puolisäkeiden alkutavujen mukaan nimet ut, re, mi, fa, sol ja la. Nimet ovat yhä käytössä solmisaatiossa duuriasteikon eri sävelten niminä sekä romaanisissa kielissä myös absoluuttisina sävelniminä useimmissa muissa kielissä käytettyjen aakkosten alkukirjainten sijasta. Tämän nimeämistavan keksijänä on yleensä pidetty Guido Arezzolaista, jota pidetään myös nykyisen nuotti­kirjoituksen isänä. Tällä säännön­mukaisella tavalla hymnistä ei kuitenkaan saatu nimeä asteikon seitsemännelle sävelelle, sillä muista poiketen hymnin viimeinen säe, Sancte Iohannes, alkaakin sävelaskelen verran alempaa kuin edellinen säe.
Tsvetan Gaševski
Gaševski harrasti aluksi yleisurheilua, mutta vaihtoi sittemmin kädenvääntöön, missä hän on yltänyt lukuisiin huippusaavutuksiin, muun muassa viiteen Euroopan mestaruuteen (1995–1998, 2001) ja kahteen maailmanmestaruuteen (2000–2001) 75-kiloisten oikean käden sarjassa. Lisäksi hänellä on EM- ja MM-hopeaa vuodelta 1994. Vuonna 2002 hänestä tuli Gorna Orjahovitsan kunniakaupunkilainen.
VfL Wolfsburg (naiset)
VfL Wolfsburg on Saksan Bundesliigassa pelaava naisten jalkapallojoukkue, joka aloitti nykyisellä nimellä vuonna 2003, kun vuonna 1973 perustettu VfR Eintracht Wolfsburg yhdistyi VfL Wolfsburgin kanssa. Joukkue on voittanut naisten Mestarien liigan vuosina 2013 ja 2014 sekä hävinnyt loppuottelussa vuosina 2016, 2018 ja 2020. Se on voittanut Bundesliigan seitsemän kertaa vuosina 2013–2014, 2017–2020 ja 2022 sekä Saksan cupin yhdeksän kertaa vuosina 2013 ja 2015–2022. Joukkueen kotikenttä on 5 200 katsojan AOK Stadion.
Ivanka Hristova
Elämä ja urheilu-ura
Hristova kuoli 80-vuotiaana 24. helmikuuta 2022.
Mariana Larroquette
pienoiskuva|Mariana Larroquette Mariana Larroquette (s. 24. lokakuuta 1992) on argentiinalainen jalkapalloilija. Hän on pelipaikaltaan hyökkääjä. Hän on pelannut Argentiinan naisten maajoukkueessa vuoden 2019 MM-kilpailujen päättyessä 40 maaottelua ja tehnyt niissä kahdeksan maalia. MM-kilpailuissa hän pelasi Argentiinan kaikissa kolmessa ottelussa, joista yhdessä avauskokoonpanossa.
Olibaanihartsi
Tuotanto
pienoiskuva|[[Omanissa kasvavia olibaani-puita, joista saadaan olibaanihartsia.]] Olibaanihartsia saadaan vuodattamalla maitiaisnestettä puun kuoreen tehdyistä viilloista. Neste kovettuu noin kolmen kuukauden kuluessa vaurion päälle ”ruveksi”, joka kerätään talteen ja hyödynnetään tuoksuvan öljyn, suitsukkeiden ja hajusteiden raaka-aineena.
Heart-Shaped Box
Taustaa
Kappaleen on sanoittanut Nirvanan keulahahmo Kurt Cobain joskus vuosina 1992 ja 1993. Kappaleen B-puolina olivat Nirvanan kappaleet Milk It ja Marigold. Marigold-kappaleesa laulaa Nirvanan rumpali Dave Grohl. Kappaleen musiikkivideossa on joissakin kohdissa tyttö, joka on Kurt Cobainin siskopuoli. Cobain sai kappaleen tekoon idean kun hänen vaimonsa Courtney Love antoi hänelle sydämen muotoisen soittorasian. Cobain myös sai kappaleen musiikkivideon idean kun hän näki erään unen. Kappaleen tuotti Steve Albini. Kappaleen musiikkivideon ohjasi Anton Corbijn. Heart-Shaped Box voitti MTV Video Music Awardseissa palkinnon "parhaasta Alternative videosta". Se oli yhtyeen kolmas palkinto ja sitä ennen yhtye oli voittanut palkinnot kappaleista Smells Like Teen Spirit ja In Bloom.
Besselin funktiot
Alun perin Besselin funktiot ovat Besselin differentiaaliyhtälön
Hankelin funktiot
Kokonaislukuindeksille yllä olevista kaavoista on laskettava. Negatiivisille n:n arvoille
The Tubes
Historia
Jollakin tavalla The Tubesista on tullut kuin rockmusiikin Aristofanes, koska jotkut heidän stilistisistä parodioistaan ovat hauskoja vasta alaviitteiden lukemisen jälkeen. ”Haloes” on parodia 1970-luvun alun David Bowiesta ja ”Stand Up and Shout” voidaan liittää jo hieman unohtuneisiin lauluihin kuten ”Rhinestone Cowboy”, ”Young Americans” ja ”All the Young Dudes”. ”Madam, I’m Adam” pelleilee Andrew Lloyd Webberin raamatullisten musikaalien kustannuksella.
Väinö Krohn
Krohnin vanhemmat olivat professori Kaarle Leopold Krohn ja Helena Julia Cleve. Hän pääsi ylioppilaaksi 1909 ja valmistui filosofian kandidaatiksi 1917, filosofian maisteriksi 1918 ja filosofian tohtoriksi 1923. Krohn teki tutkimusmatkoja Kuolan niemimaalle 1911, Königsbergiin 1931 ja 1936 sekä Norjaan 1910 ja 1938.
Tad Williams
Tad Williams ehti toimia useassa ammatissa ennen kuin päätyi kirjailijaksi. Shadowmarch on hänen viimeisin kirjasarjansa. Sarjan ensimmäinen osa Shadowmarch julkaistiin marraskuussa 2004 ja toinen osa Shadowplay maaliskuussa 2007. Williams aikoo myös jatkaa Taru kolmesta miekasta -kirjasarjaa. Nykyään hän asuu vaimonsa kanssa San Franciscossa.
Kiirunan rautatieasema
Kiruna Malmbangård
Kiirunan malmiratapiha on Kiirunan liikennepaikan keskimmäinen osa. Se muodostuu henkilöratapihan länsipuolella sijaitsevasta lähtevien ja saapuvien malmijunien säilytysraiteista sekä niiden ja henkilöratapihan välisestä kolmioraiteesta. Malmiratapihalta on yhteys LKAB:n malmikaivokselle ja malmikaivoksen ratapihalle.
USS Onondaga
Ranskan laivaston Onondaga
Ranskan laivastossa aluksen aseistus vaihdettiin neljään 240 mm modèle 1864 tai 1866 tykkiin, jotka myöhemmin korvattiin 19 pituuskaliiperin modèle 1870 tykeillä. Alus poistettiin alusluettelosta 2. joulukuuta 1904.
Hakemisto
Hakemistot ovat niin sanotun toisen sukupolven tiedostojärjestelmän (hierarkkinen tiedostojärjestelmä) ominaisuus ja keskeisessä roolissa. Hierarkkiset tiedostojärjestelmät ovat olennaisia moderneissa käyttöjärjestelmissä. Kun Unixissa oli hierarkkinen tiedostojärjestelmä se ei vielä ollut itsestäänselvyys kaikkialla: esimerkiksi CP/M:ssä tiedostojärjestelmässä ei ollut alihakemistoja ja joissakin muissa järjestelmissä syvyys oli rajattu vain muutamaan tasoon kun taas Unix salli minkä vain syvyyden.
Insolvenssioikeus
Insolvenssioikeuden piiriin luetaan maksuvelvollisuuden laiminlyönteihin ja niiden seuraamuksiin liittyvä sääntely. Laiminlyönnit johtuvat yleensä maksukyvyttömyydestä, joskus maksuhaluttomuudesta. Oikeudenalan nimitys tulee latinalaisperäisestä sanasta insolvenssi, joka tarkoittaa maksukyvyttömyyttä.
Saksa
Maantiede
Saksan korkein kohta on Alpeilla sijaitseva Zugspitze, joka on 2 962 metriä korkea. Sen rinteellä sijaitsee Garmisch-Partenkirchenin kaupunki, joka on yksi Saksan merkittävimmistä talviurheilu­keskuksista. Zugspitzen huipulla on aina lunta.
Luonto ja luonnonsuojelu
Saksassa on neljätoista kansallispuistoa. Vattimeren rannikko muodostaa kolme puistoa, koska se ulottuu sekä Tanskan, Saksan että Alankomaiden alueelle. Itämeren rannikolla on kaksi puistoa; Pommerin ja Brandenburgin sisämaassa kaksi muuta. Harzin kansallispuisto sijaitsee Keski-Saksan ainoalla vuoristoalueella. Hainichin ja Kellerwald-Ederseen kansallispuistoissa on Keski-Euroopan viimeisiä laajoja luonnontilaisia pyökkimetsiä.
Pyhä saksalais-roomalainen keisarikunta (843–1806)
Saksan valtion kehittyminen alkoi Kaarle Suuren valtakunnan jaosta vuonna 843, jolloin tämän pojanpojat Lothar I ja Ludvig Saksalainen saivat Verdunin sopimuksella hallintaansa suuren, nykyisestä Pohjois-Saksasta Keski-Italiaan ulottuvan alueen. Tästä muodostettiin vuonna 966 Pyhä roomalainen keisarikunta, jota 1500-luvulla alettiin nimittää Pyhäksi saksalais-roomalaiseksi keisarikunnaksi. Keisarikunta ei ollut kovin yhtenäisesti hallittu valtio, vaan se koostui lukuisista pienistä hyvin pitkälle itsenäisistä ruhtinaskunnista ja kaupungeista. Saksalaisten vaikutus levisi jo sydänkeskiajalla niin sanottujen pohjoisten ristiretkien sekä kaupankäynnin ja hansaliiton synnyttämän muuttoliikkeen mukana koko Itämeren alueelle.
Varsinkin kolmikymmenvuotisen sodan ja sen lopettaneen Westfalenin rauhansopimuksen (1648) jälkeen Saksa oli valtiollisesti hajanainen. Virallisesti keisarikunta oli yhä olemassa, mutta käytännössä siihen kuuluneet ruhtinaskunnat olivat tämän jälkeen lähes täysin itsenäisiä valtioita. Keisarilla ei ollut käytännössä mitään valtaa muualla kuin Itävallassa, jonka hallitsija hän samalla oli. Muista Saksaan kuuluneista ruhtinaskunnista mahtavimmaksi nousi pian Brandenburgin rajakreivikunta, joka vuonna 1701 muutettiin Preussin kuningaskunnaksi. Preussi sai Pommerin Ruotsilta suuressa Pohjan sodassa ja Sleesian Seitsenvuotisessa sodassa. Vuonna 1772 Preussi laajeni jälleen, kun se osallistui Puolan jakamiseen.
Saksan jälleenyhdistyminen (1990)
thumb|Saksalaisia [[Berliinin muurin päällä 1989, joitakin päiviä ennen muurin murtumista.]] Saksa jälleenyhdistyi jälleen vuonna 1990, kun Saksan demokraattinen tasavalta ja sen osavaltiot (eli liittomaat, Bundesländer) liittyivät Saksan liittotasavaltaan ja samalla Euroopan yhteisöön. Viime vuosikymmenten näkyviä liittokanslereita ovat olleet kristillis­demokraattien Helmut Kohl (1982–1998), sosiaali­demokraattien Gerhard Schröder (1998–2005) ja kristillis­demokraattien Angela Merkel (2005–2021).
Hallitukset ja vaalit 1998–
thumb|[[Frank-Walter Steinmeier|Frank-Walter Steinmeier, Saksan liittopresidentti vuodesta 2017.]] Liittokanslerina toimi vuodesta 1998 Gerhard Schröder (SPD), jonka hallitus sai 1. heinäkuuta 2005 liittopäivien äänestyksessä epäluottamuslauseen. Ennenaikaiset vaalit järjestettiin 18. syyskuuta. CDU ja CSU saivat liittopäivien vaaleissa 226 paikkaa, SPD 222, FDP 61, Vasemmistopuolue 54 ja vihreät 51. Tuloksen perusteella kristillis­demokraattien Angela Merkelistä tuli liittokansleri ja hallituskumppaniksi suostuneet sosiaalidemokraatit saivat vastaavasti monia tärkeitä ministerinpaikkoja Merkelin ensimmäisessä hallituksessa.
Syyskuussa 2017 pidettiin liittopäivävaalit, joissa CDU ja CSU keräsivät yhteensä 33 prosenttia äänistä ja saavat liittopäiville 246 paikkaa. Paikkoja liittopäiville tulee yhteensä 709. Toiseksi eniten ääniä sai sosiaali­demokraattinen puolue SPD, joka sai 20,5 prosenttia äänistä ja 153 paikkaa. Tulos oli puolueelle huonoin sitten toisen maailmansodan. Oikeistopopulistinen Alternative für Deutschland eli Vaihtoehto Saksalle nousi 12,6 prosentilla äänistä liittopäiville 94 paikalla. Edellisissä vaaleissa neljä vuotta sitten puolue jäi äänikynnyksen alapuolelle. Populistipuolue tuo liittopäiville uuden vahvan oppositiovoiman. Liberaalipuolue FDP on neljänneksi suurin puolue 10,7 prosentilla ja 80 paikalla. Vihreät ja vasemmistopuolue Linke saivat molemmat noin yhdeksän prosenttia äänistä. Vasemmistopuolue Linke ylsi 69 paikkaan ja vihreät 67:ään. Hallituspuolueet hävisivät vaaleissa ja uuden hallituksen muodostaminen oli vaikeata. Lopulta maaliskuussa 2018 muodostettiin taas liittokansleri Angela Merkelin johtama suuri koalitio eli kristillis­demokraattien ja sosiaali­demokraattien yhteishallitus. Liittokanslerina siis jatkoi Angela Merkel ja ulkoministeriksi nousi sosiaali­demokraattien Heiko Maas.
Liittokansleri Merkelin luottoministerinä koko tämän valtakaudella vuodesta 2005 tunnettu pitkäaikainen puolustusministeri Ursula von der Leyen nousi heinäkuussa 2019 EU:n uuden Euroopan komission puheenjohtajaksi historian ensimmäisenä naisena.
Patrick McCaw
Elämä ja ura
McCaw pelasi yliopistokoripalloa UNLV:n joukkueessa vuosina 2014–2016. Golden State Warriors varasi hänet NBA:han 38. vuorolla vuoden 2016 varaustilaisuudessa. Kahdella ensimmäisellä NBA-kaudellaan McCaw juhli Warriorsissa sarjan mestaruutta. Vuoden 2018 lopulla hän siirtyi Cleveland Cavaliersiin ja jo tammikuussa 2019 Toronto Raptorsiin. Keväällä 2019 Raptors eteni ensimmäisen kerran historiassaan NBA:n loppuotteluihin, joissa sitä vastaan asettui hallinnut mestari Warriors. Raptors voitti ottelusarjan 4–2, ja McCaw juhli kolmatta perättäistä mestaruuttaan.
Sten (konepistooli)
Historiasta ja valmistuksesta
Stenin tähtäimenä on jyvä ja kiinteä reikähahlo, jotka on tarkkuutettu 100 jaardin (91,44 metrin) ampumamatkalle.
Saksa
Talous
Saksan valtiontalous on vakaa. Sen ylijäämä oli vuonna 2018 noin 59 miljardia euroa. Saksan valtion kymmenvuotisen lainan korko oli vuonna 2019 negatiivinen, eli sijoittajat olivat valmiit maksamaan Saksan valtiolle rahojensa säilyttämisestä.
Tiede
pienoiskuva|[[Otto Hahn.]] pienoiskuva|[[Gottlieb Daimler.]]
Maassa on vaikuttanut useita kuuluisia filosofeja, kuten Engels, Habermas, Hegel, Heidegger, Husserl, Kant, Leibniz, Marx, Nietzsche ja Schopenhauer.
Sten (konepistooli)
Ranskalainen R5
Ranskalainen lentokonemoottorien ja moottoripyörien valmistaja Gnôme et Rhône valmisti vuonna 1944 Stenistä arviolta 20 000 kappaletta R5 (Pistolet-mitrailleur de 9mm. STEN R. 5 (Gnome & Rhone).) -nimistä kopiota. Suurimmat erot Mk.II -malliin verrattuna olivat kokonaan puinen tukki ja lipaskuilun kohdalle rungon alle kiinnitetty puinen etukahva, hyvin lyhyt piipun suojavaippa, sekä lukon viritysuran etuosaan tehty leikkaus, jolla lukon voi lukita etuasentoonsa.
Saksa
Suurimmat metropolialueet
Saksassa on yksitoista virallista metropolialuetta, jotka muodostavat valtion kulttuurilliset, poliittiset ja taloudelliset keskukset.
Musiikki
Barokin jättiläinen oli saksalainen Bach. Omana aikanaan Bachia suositumpia olivat kuitenkin maanmiehet Händel ja Telemann. Klassismin ja romantiikan vaihteen nero oli Beethoven, joka luetaan Bachin ja itävaltalaisen Mozartin ohella usein kolmen suurimman säveltäjän joukkoon. Ystävykset Schumann ja Mendelssohn olivat täysromantiikan suurimpia nimiä. Myöhemmän romantiikan konservatiivisempaa siipeä edusti Brahms, josta Schumann oli povannut uutta Beethovenia. Romantiikan suurin saksalainen oopperasäveltäjä oli uudistushenkinen Wagner, jonka jalanjäljissä kulki myöhäisromantiikan suurmies, oopperoistaan ja sävelrunoistaan tunnettu Richard Strauss. Sotien välisenä aikana maan vaikutusvaltaisin säveltäjä oli Paul Hindemith. Nykymusiikin vahvoista saksalaisnimistä suurimpana on pidetty Karlheinz Stockhausenia.
Suosittua maassa on myös saksankielinen schlagermusiikki, joka vastaa Suomen iskelmämusiikkia.
Elokuva
Kansallissosialismin aikana useat saksalaiset elokuvantekijät lähtivät maanpakoon. Aikakauden propagandan sävyttämistä elokuvista Leni Riefenstahlin teokset, kuten Tahdon riemuvoitto ja Olympia, ovat jääneet ennen kaikkea visuaalisten ansioidensa vuoksi elokuvahistoriaan. 1950-luvulla saksalaisen elokuvan kansainvälinen suosio hiipui. Aikakaudella tuotettiin erityisesti melodraamoja, komedioita ja musikaaleja. Ajan merkittävimpiin saksalaisiin elokuviin kuuluu Oscar-ehdokkaana ollut Bernhard Wickin sotaelokuva Silta (1959).
Media
Saksassa ilmestyy päivittäin 350 sanomalehteä, joista kymmenen leviää koko maahan. Niistä suurin on Bild, jonka levikki on 3,2 miljoonaa maan kaikkien lehtien yhteenlasketusta 25 miljoonasta. Suurimpia aikakaus- ja sanomalehtiä ovat Bild, Focus, Frankfurter Allgemeine Zeitung, Frankfurter Rundschau, Handelsblatt, Der Spiegel, Stern, Süddeutsche Zeitung, Der Tagesspiegel, Die Welt ja Die Zeit.
Yskä
Yskä tarkoittaa äkkinäistä ilman puristumista ulos keuhkoista äänihuulien välitse. Elimistö poistaa yskän avulla henkitorvesta ja sen haaroista sinne joutuneet vieraat aineet, kuten limaa. Kosteassa yskässä erittyy limaa, kuivassa limaa ei erity. Yskä ei ole varsinainen sairaus vaan liittyy oireena hengityselinten tauteihin.
Formula 1 -kausi 1988
Kuljettajien mestaruuden voitti McLaren-Hondalla ajanut brasilialainen Ayrton Senna, jolle mestaruus oli uran ensimmäinen. McLaren-Honda voitti myös valmistajien mestaruuden ylivoimaisesti. Kauden 16 kilpailusta McLaren -kuljettajat voittivat yhtä lukuun ottamatta kaikki (Senna kahdeksan, Prost seitsemän). Talli keräsi enemmän pisteitä (199) kuin MM-taulukon seitsemän seuraavaa tallia yhteensä.
Ennakkotunnelmat
Edelliskaudella Williams oli ollut ylitse muiden, mutta nyt se oli joutunut vaihtamaan Hondan tehokkaat turbomoottorit Juddin vapaasti hengittäviin. McLaren ja Lotus saivat käyttöönsä Hondan moottorit. Hallitseva maailmanmestari Nelson Piquet siirtyi Hondan mukana Williamsilta Ayrton Sennan tyhjäksi jättämälle paikalle Lotukselle, kun taas Senna siirtyi Alain Prostin rinnalle McLarenille.
Alkukausi: Senna ylivoimainen aika-ajoissa
Kausi alkoi huhtikuun kolmantena päivänä perinteiseen tapaan Brasilian GP:lla. Avauskilpailu oli Formula 1 -sarjan historian 453. osakilpailu. Aika-ajojen nopein kuljettaja oli kotiradallaan ajanut Ayrton Senna, mutta hänen McLaren-autonsa vaihdelaatikko hajosi juuri ennen lähtöä. Tämän seurauksena hän joutui lähtemään kilpailuun varikolta vara-autolla.
Pohjois-Amerikan kiertue ja paluu Eurooppaan
Kilpailun lähdössä Prost otti johtopaikan Sennalta, joka jäi toiseksi. Seuraavilla sijoilla ajoivat Berger ja Alboreto. Lähtötilanteessa sattui yksi kolari, kun Julian Bailey osui Luis Perez-Salan auton perään. Prost ja Senna kärjessä kasvattivat eroaan muihin, Sennan yrittäessä etsiä ohituspaikkaa Prostista. Benettonin kuljettajat Boutsen ja Nannini onnistuivat ohittamaan molemmat Ferrarit helpon näköisesti, mutta Nannini joutui hetkeä myöhemmin keskeyttämään neljänneltä sijalta auton teknisten ongelmien takia. 18 kierroksen kamppailun jälkeen Senna viimein onnistui ohituksessaan Prostista ja siirtyi kilpailun kärkeen. Molemmat Ferrarit keskeyttivät kilpailun neljänneltä sijalta. Voittajana maaliin ajoi toista kertaa kauden aikana Senna, joka päihitti Prostin lopulta 5,9 sekunnilla. Kolmas oli Boutsen Benettonilla, joka ajoi ensimmäistä kertaa kaudella vapaasti hengittävällä moottorilla varustetulla autolla palkintosijalle.
Kilpailun lähdössä Senna meni johtoon ja häntä seurasivat Berger sekä Alboreto. Prost lähti huonosti ja putosi Boutsenin taakse viidenneksi. Prost kuitenkin onnistui ottamaan paikkansa takaisin toisen kierroksen alussa. Seuraavaksi Prostille joutui antautumaan kolmantena ajanut Alboreto Ferrarillaan. Toisen sijan Prost sai helposti, kun Berger keskeytti rengasrikkoon. Nanninin ja Alboreton kamppailu neljännestä sijasta päättyi Nanninin ohitusyrityksessä edellä ajaneen Alboreton pyörähtämiseen. Nannini jatkoi matkaansa ongelmitta. Kilpailussa nähtiin lukuisia keskeytyksiä, mikä mahdollisti pienemmille talleille hyviä sijoituksia. Voittajana maaliin ajoi Senna, jolle voitto oli kolmas nyt viimeistä kertaa ajetussa Yhdysvaltain GP:ssa, ja toiseksi sijoittui Prost. Kolmas oli edellisen kilpailun tapaan Boutsen. Andrea de Cesaris ajoi Rial-tallille ensimmäiset pisteet sijoittumalla neljänneksi. Lisäksi myös Pierluigi Martini saavutti Minardille tallin historian ensimmäisen pisteen sijoittumalla kuudenneksi.
Sennan neljän voiton putki
Prost onnistui säilyttämään johtonsa kuljettajien MM-sarjassa, mutta Senna nousi jo 3 pisteen päähän 57 pisteellään. Berger nousi kolmannella sijallaan 25 pisteeseen. Valmistajien MM-sarjassa McLaren kasvatti entisestään johtoaan, kun talli nousi 117 pisteeseen. Toisena olleella Ferrarilla oli 41 pistettä ja Benetton oli kolmantena 18 pisteellä. Ero Lotukseen kasvoi nyt kahteen pisteeseen.
Ferrari murtaa McLarenin voittoputken ja Prostin loppukiri
Kuljettajien MM-sarjassa Prost siirtyi johtoon 81 pisteellä. Sennalla oli saavutettuna 76 pistettä. Berger jatkoi keskeytyksestä huolimatta kolmantena 37 pisteellä. Valmistajien MM-sarjassa McLaren kasvatti pistesaldonsa 157 pisteeseen. Ferrarilla oli 61 pistettä ja Benetton oli kolmas 27 pisteellä.
Loppukausi: Senna varmistaa mestaruutensa
Kilpailun lähdössä Senna sammutti autonsa moottorin, mutta sai sen uudelleen käyntiin mäkilähdöllä. Prost nousi johtoon ja Berger seurasi toisena. Capelli oli lähdön jälkeen kolmantena. Senna tippui sijalle 14, mutta oli ensimmäisen kierroksen lopussa noussut jo kahdeksanneksi. Toisella kierroksella Senna ohitti Patresen ja Nanninin nousten kuudenneksi. Myös Boutsen ja Alboreto joutuvat antautumaan Sennalla, joka oli noussut neljännellä kierroksella jo neljänneksi. Capelli ohitti toisena ajaneen Bergerin kuudennella kierroksella. Alboreto menetti kuudennen sijansa, kun hän leikkasi ensimmäiseen mutkaan Nanninin edelle. Autot osuivat toisiinsa ja Alboreto tippui toiseksi viimeiseksi. Senna pääsi Bergerin ohi 11. kierroksella ja nousi kolmanneksi. Capelli onnistui hetkellisesti nousemaan Prostin edelle kilpailun johtoon maalisuoralla, mutta joutui tyytymään toiseen sijaan mutkaan tultaessa. Capelli keskeytti myöhemmin auton sähköjen petettyä. Senna saavutti kärjessä ajaneen Prostin ja onnistui ohittamaan tämän pääsuoralla kilpailun 28. kierroksella. Senna piti johtopaikkansa kilpailun maaliin saakka. Toiseksi sijoittui Prost ja Boutsen oli palkintokorokkeella kolmantena.
Pistelaskujärjestelmä
Kaudella 1988 käytössä oli pistelaskujärjestelmä 9-6-4-3-2-1. Eli kilpailun voittaja sai yhdeksän pistettä, toiseksi tullut kuusi pistettä, kolmas neljä pistettä, neljäs kolme pistettä, viides kaksi pistettä ja kuudennesta sijoituksesta sai yhden pisteen. Lisäksi vain kuljettajien 11 parasta pistesijoitusta laskettiin mukaan yhteispisteisiin.
Wellington
Väestö
Uuden-Seelannin vuoden 2013 väestönlaskennan mukaan Wellingtonin kaupungin asukasluku oli 190 959. Kasvua edellisestä väestönlaskennasta vuodelta 2006 oli 11 493 henkilöä, eli 6,4 %. Koko Uuden-Seelannin väestöstä 4,5 % asuu Wellingtonissa. Vuoden 2017 arvion mukaan kaupungin asukasluku oli 212 700.
Siepakat
Ryhmien ohjelmat sisältävät perinteisiä suomalaisia ja karjalaisia kansantansseja, uudenaikaisia koreografioita ja Lappi-fantasiateoksia. Asuinaan ryhmät käyttävät kansallispukuja, perinteisiä asuja sekä nykyaikaisia asuja. Siepakat tekevät tilauksesta tanssiteoksia eri tilaisuuksiin niin kotimaahan kuin ulkomaillekin.
Etelä-Aasia
Etelä-Aasian määritelmä vaihtelee. Yleisimmin siihen kuuluvaksi luokitellaan brittiläisen imperiumin entiset alueet Intian läheisyydessä eli Intian valtameren siirtokunnat, Intia, Pakistan, Bangladesh, Ceylon (nykyään Sri Lanka), Burma (virallisesti Myanmar) sekä Sikkim (nykyään osa Intiaa). Myös Adenin siirtokunta, Singapore ja brittiläinen Somalimaa kuuluivat kyseisiin alueisiin, mutta niitä ei lasketa osaksi Etelä-Aasiaa.
Alueisiin kuului myös 562 ruhtinaskuntaa, joita britit eivät varsinaisesti johtaneet. Osa niistä liittyi Intiaan (mukaan lukien Hyderabad, Mysoren kuningaskunta, Baroda, Gwalior sekä osa Jammun ja Kashmirin aluetta); osa taas Pakistaniin (mukaan lukien Bahawalpur, Kalat, Khayrpur, Swat ja osa Jammu ja Kashmirin aluetta). Sikkim liittyi Intiaan 1975, ja Jammun ja Kashmirin alueen loppuosasta tuli osa Kiinaa.
Kielet
Muita suuria kieliä ovat indoiranilaiset ja iranilaiset kielet, jotka ovat merkittäviä vähemmistökieliä Etelä-Aasiassa. Myös paštua ja belutšia puhutaan alueen luoteisosissa kuten Pakistanissa. Monet tiibetiläis-burmalaiset vähemmistöt puhuvat jotka puhuvat omaa kieliryhmäänsä vaikuttavat Intian koillisosissa, Tiibetissä, Nepalissa ja Bhutanissa. Pieniä kieliryhmiä ovat austroaasialaiset kielet. Alueella on myös paljon englannin puhujia, ja sitä käytetään jonkin verran hallinnollisissa tehtävissä.
Uskonto
Historiallisesti indoarjalaiset ja etelä-aasialaiset uskonnot loivat pohjan hindulaisuudelle ja jainalaisuudelle. Näissä kahdessa uskonnossa onkin paljon samantapaisia tapoja ja juhlia. Arabit toivat islamin Etelä-Aasiaan, aluksi Keralaan sekä Malediiveille ja myöhemmin Sindhiin, Balochistaniin ja suureen osaan Punjabia.
Fornjótrin suku
Maininnat saagoissa
Vuoden 1200 tienoilla kirjoitettu Orkneyinga-saagaan sisältyvä Fundinn Noregr -teksti kertoo miten Norja perustettiin. Se sisältyy Olavi Tryggvanpojan saagan johdantona islantilaiseen Flateyn käsikirjoitukseen (Flateyjarbok). Tässä tekstissä todetaan, että Fornjótrin pojista Aegir hallitsi merta, Kári tuulta ja Logi tulta. Fornjótria ei tässä lähteessä kutsuta kuninkaaksi, mutta hänen jälkeläistään Snaer Vanhaa nimitetään "Gothlandia, Finnlandia ja Kvenlandia" hallinneeksi kuninkaaksi.
1200-luvun alkuun ajoittuvassa Skáldskaparmál-tekstissä tuulta nimitetään ”Fornjótrin pojaksi”, "Aegin veljeksi" ja "tulen veljeksi". Skáldskaparmál yhdistää Fornjótrin pojat ja tuulen myös mainitessaan Fornjótrin poikien puhaltaman lumipyryn. Joissakin Skáldskaparmálin käsikirjoitusversioissa on erikseen jättiläisten luettelo, johon Fornjótr sisältyy.
Yhteys suomalaiseen kansantarustoon
Suomen kuninkaiksi tulkittuja hahmoja esiintyy muissakin saagoissa. Fundinn Noregrissa esiintyvät ovat kuitenkin olleet tunnetuimmat. Osittain niihin pohjautuu muun muassa Johannes Messeniuksen "Suomen kronikka" ja toinen, tuntemattoman tekijän "Suomen kronikka", jotka kumpikin ovat luultavasti 1600-luvulta. Samat kuninkaat mainitaan myös Christfrid Gananderin Mythologia Fennicassa vuonna 1789. On epäselvää kuinka paljon nämä kirjoittajat tunsivat muita saagalähteitä.
Vaihtoehtoinen historiantulkinta ja sen arvostelu
Vuonna 1988 Martti Linna esitti saagoihin perustuvan hypoteesin, jonka mukaan Fornjótr-tarusto oli rinnasteinen Ynglinga-saagalle, ja että se 1200-luvulla oli Ynglinga-saagan tapaan mielletty historialliseksi kertomukseksi esivanhempien suvusta. Fornjótr olisi 1200-luvun käsitysten mukaan elänyt 500-luvulla jaa. ja hallinnut voimakasta Suomen alueella sijainnutta kuningaskuntaa. Linna arveli, että 1200-luvun käsitys Fornjótrin "jättiläissuvusta" olisi saattanut johtua pitkäkasvuisista alemannilaisista maahanmuuttajista, joita hänen mukaansa siirtyi Lounais-Suomeen 500-luvulla. Edelleen Linna piti mahdollisena, että kuvauksella Nórr-kuninkaan sotaretkistä ja Norjan perustamisesta olisi jonkinlainen historiallinen tausta. Lisäksi Linna julkaisi teoksessaan kirjallisuushistoriallisen kaavion siitä, miten 1200-luvun saagojen kirjoittajat olivat kytkeneet Fornjotr-taruston saagoissaan yhteen. Linnan teoria ei aikanaan saanut kaikkien tutkijoiden kannatusta. Mikko Häme todisteli kriittisessä kommentissaan Fornjótrin olevan kuvitteellinen hahmo.
Henkilöhahmot
Snaerin Drifa-tyttären nimi tarkoittaa lumisadetta. Thorri tarkoittaa jäätynyttä lunta. Snaerin poika. Fundinn Noregrin mukaan Finnlandia ja Kvenlandia hallinnut kuningas. Thorrin poika, Norjan perustaja ja Norjan kuningassuvun esi-isä. Norjan ensimmäinen "suuri" kuningas. Lähti Kvenladista hiihtäen länteen etsiessään kadonnutta Gói-siskoaan. Ylitti vuoret, ja löi matkalla lappalaiset. Saapui Trondheimin vuonoon, jossa peittosi kaiken vastarinnan. Hänen joukkonsa "levittäytyivät pelloille kulovalkean tavoin", ja ottivat maan haltuunsa. Siskoa ei kuitenkaan löytynyt. Sinne Nórr kuitenkin jäi ja perusti Norjan kuningaskunnan. Nórr voi olla kuviteltu esi-isähahmo, joka on johdettu Norjan nimestä. Thorrin toinen poika, merikuningas. Englannin kuninkaiden esi-isä. Lähti vastaavasti etsimään Góita meritse. Valtasi myös osan nykyistä Norjaa. Gói tarkoittaa ohutta lunta. Thorrin tytär.
Dieppen maihinnousu
Saksalaisten vastarinta oli niin kovaa, että hyökkääjät joutuivat perääntymään yhdeksän tunnin jälkeen. Operaatio oli katastrofi, kaatuneita oli tuhat ja rintamalle jäi 2 000 miestä ja suurin osa varusteista. Maihin nousseista 6 086 miehestä menetettiin 4 384, liittoutuneiden ilmavoimat menettivät 119 konetta ja Royal Navy 555 miestä. Luftwaffe menetti 23 hävittäjää ja 25 Do-217-pommikonetta.
Maihinnousu
Kanadalaisjoukot aloittivat hyökkäyksen kello 5.30 aamulla. Dieppen saksalainen varuskunta oli täydessä taisteluvalmiudessa. Klo 5.20 ensimmäiset sotilaat ja tankit nousivat maihin. Vain harvat panssarivaunut pääsivät eteenpäin. Suurin osa tuhoutui kranaattitulessa tai vääntyivät teloilta pikkukivien vuoksi. Kanadalaiset maihinnousujoukot eivät pärjänneet sen paremmin. Vain harvat pääsivät ylittämään rannan ja satoja sotilaita kuoli heidän ollessaan kuin tarjottimella saksalaisten konekiväärien ja tarkka-ampujien tulittaessa. Radioyhteys rannan ja laivojen välillä petti radistien saadessa surmansa, joten operaatio Jubileen komentaja, kenraalimajuri John Hamilton Roberts ei saanut juuri minkäänlaista tietoa tapahtumista. Jotkut pääsivät lopulta rannan yli ja suojautuivat kivimuurin ja panssarinromujen taakse. Rynnäkkö olisi kuitenkin merkinnyt itsemurhaa kiivaan konekivääritulen takia, joten eteneminen pysähtyi kokonaan.
Nokia 6190
Ominaisuudet
Puhelimesta löytyy muun muassa seuraavia ominaisuuksia:
Vijayawada
Vijayawada on kaupunki Krishnajoen varrella Krishnan piirikunnassa, Andhra Pradeshin osavaltiossa Intiassa. Kaupungissa asui 1 034 358 ihmistä vuonna 2011.
Kaupunki tunnetaan myös kutsumanimillä Bezawada ja Blazewada. Vijayawada on tärkeä Etelä-Intian rautateiden risteysasema, jossa Madras–Howrah-rata kohtaa Madras–Delhi-reitin. Siellä risteävät myös alueen valtatiet. Kaupungin lentokenttä palvelee kotimaan lentoja.
Väki (mytologia)
Haltijoiden väki
Väki tarkoitti olentojen joukon lisäksi tämän joukon (luonnollista tai yliluonnollista) voimaa. Ilmeisesti voima ja henkiolentojen joukko pitkälti samaistettiin niin, että käsite väki tarkoitti usein molempia. Kaikkialla missä oli voimia, oli ehkä myös olentoja. Nämä olennot koettiin joskus ihmistä muistuttavina taruolentoina, mutta joskus ne saattoivat olla näkymättömiä tai äärimmäisen pieniä, tai pelkästään vertauskuvallisia. Esimerkiksi rannalla kiroilevaan saattoi vihastua ja tarttua veden väkeä, joka sairastutti ihmisen. Tällöin väen käsitteen merkitys (sairautta tuottavana) taikavoimana korostui. Toisaalta veden väki koostui mytologisten käsitysten mukaan haltijaolennoista, joita saatettiin puhutella nimeltäkin esimerkiksi kalaonnea pyydettäessä.
Nichelle Prince
Nichelle Prince (s. 19. helmikuuta 1995) on kanadalainen jalkapalloilija. Hän on pelannut Kanadan naisten maajoukkueessa ennen vuoden 2023 MM-kilpailujen alkua 90 maaottelua ja tehnyt niissä 13 maalia. MM-kilpailuissa 2019 hän pelasi avauskokoonpanossa kolmessa Kanadan neljästä ottelusta ja teki maalin alkulohko-ottelussa Uutta-Seelantia vastaan. Pelipaikaltaan hän on hyökkääjä. Hän on saavuttanut olympiapronssia Rio de Janeirossa 2016 ja voittanut kultaa Tokiossa 2021.
Prince edustaa yhdysvaltalaista Houston Dashia.
Slobodan Milošević
Varhainen elämä
Milošević nousi huhtikuussa 1987 johtavaksi poliittiseksi voimaksi serbialaisessa poliittisessa elämässä. Hänen lähtökohtiaan on usein kutsuttu nationalistisiksi, vaikka hänen ideologiseen taustaansa vaikuttivat myös leimallisesti sosialismi ja internationalismi. Hänen vetovoimansa kansallismielisiin perustui hänen alkuaikoina pitämiinsä kansallishenkisiin puheisiin, etenkin varhain 1987 Kosovossa serbiyleisölle esitettyihin. Ne korostivat serbien koskemattomuutta ja oikeutta asua Kosovossa. Tämä oli ensimmäinen kerta kun kommunistipuolue otti kantaa jonkin kansallisuuden puolesta, ja Ivan Stambolić sanoi tällöin nähneensä Jugoslavian lopun.
Presidenttiys
Ensimmäisissä vapaissa parlamenttivaaleissa joulukuussa 1990 Miloševićin sosialistipuolue sai 80,5 % äänistä. Kosovon albaanit boikotoivat vaaleja lamauttaen tehokkaasti senkin vähän mitä oppositiosta oli jäljellä. Presidentinvaalissa Milošević sai parlamenttivaalejakin suuremman voiton.
Yhdysvaltain presidentti Bill Clintonin hallinto tuki hänen valtaansa tänä aikana. Vilpillisiksi väitettyjen paikallisvaalien jälkeen talvella 1996 syttyivät opiskelijamielenosoitukset, jotka täyttivät Belgradin kadut päivittäin. Opiskelijat vastustivat Miloševićin valtaa. Länsi ei kuitenkaan tukenut Serbian oppositiota, vaan Miloševićia, ja hänen onnistuikin pysytellä vallassa. Lännen tuki kesti aina Kosovon levottomuuksiin asti, kun kansallismielisten serbien johtamat liittovaltion joukot ja poliisi ryhtyivät toimiin albaaniseparatisteja ja terroristitoimintaa vastaan.
Kalevalainen runous
Myyttiset kertomukset
Tärkeä osa kalevalaista runoutta ovat myyttiset kertomukset. Kalevala on koottu pääasiassa myyttisistä kertomuksista, mutta mukana on myös loitsuja ja esimerkiksi häärunoutta. Eri myyttisiä aiheita on tunnettu lukuisia. Levinneisyytensä ja suosionsa perusteella tärkeimpiä myyttejä lienevät olleet kertomukset maailman synnystä ja Sammosta. Sampotarusto liittyy ihmeelliseen Sampo-esineeseen ja sankarien maan ja Pohjolan välisiin suhteisiin.
Yhteisö (verotus)
Yhteisö tarkoittaa Suomen verotuksessa oikeushenkilöä, joka on itsenäinen verovelvollinen.
Jaak Uudmäe
Uudmäe voitti kolmiloikan olympiakultaa 1980 Moskovan kisoissa tuloksella 17,35. Vuosien 1977 (16,46) ja 1980 EM-hallikisoista (16,51) hän saavutti hopeaa. Vuoden 1979 EM-hallikisoissa hän saavutti pronssia tuloksella 16,91. Viron mestaruuden hän voitti kolmiloikassa viidesti sekä ulkona että hallissa. Vuonna 1978 hän voitti Viron hallimestaruuden myös pituushypyssä tuloksella 7,29.
Tunturipaljakka
thumb|Saanatunturi luoteesta Pikku-Mallan laelta nähtynä.
Kasvillisuus
Tunturikankaat ovat paljakoiden yleisin kasvillisuustyyppi. Kankaat voidaan jakaa moniin ryhmiin, esimerkiksi alapaljakalla varpukankaat, vaivaiskoivukankaat, tuulenpieksämäkankaat, variksenmarjakankaat. Varpukankaat voivat olla esimerkiksi ruohokanukka-mustikkakankaita ja metsäimarre-mustikkakankaita. Mereisillä variksenmarjakankailla on pohjakasvillisuus sammalia, kuivemmilla jäkäliä. Kalkkipitoisilla kankailla on usein lapinvuokkoa, jonka mukaan nimetyt lapinvuokkokankaat jaetaan kuiviin, kosteahkoihin ja kosteisiin. Kuivia lapinvuokkokankaita peittävät kalkinsuosijasammalet ja jäkälät. Kosteahkoilla on metsäkerrossammalta ja kultasammalta sekä liekovarpiota. Kosteilla lapinvuokkokankailla kasvaa myös suokasveja, muun muassa tuppisaraa ja lettopajua. Tunturiniityt jaetaan matala- ja korkearuohoniittyihin. Matalaruohoisia luonnehtivat muun muassa tunturikurjenherne, nurmitatar ja tunturiängelmä Korkearuohoniityillä kasvaa muun muassa pajua, pohjansinivalvattia, korpikastikkaa ja kulleroita. Puro- ja jokivarsilla kasvaa harmaapajukkoa ja korkeita ruohovartisia kasveja niin kuin korkearuohoniityilläkin. Tunturiosilla kasvaa muun muassa tupasvillaa, suokukkaa, luhtavillaa ja pikkukarpaloa.
Lumenviipymät ovat yleisimpiä yläpaljakalla. Lumenviipymät ovat monesti sammaleisia. Jääleinikkilumenviipymillä kivisillä ja karuilla seuduilla on myös tankeapiippoa ja vaivaiskoivua. Lumenviipymien ruohot ovat matalaa ja kasvipeite yhtenäinen. Lumenviipymillä kasvaa kynsisammalta ja karhunsammalta, tunturisaraa, lumihärkkiä ja lapinlauhaa. Vaivaispajulumenviipymillä kasva enemmän vaivaispajua, vähemmän saraa. Sammallumenviipymillä on tuskin ollenkaan putkilokasveja.
Pekka Ruotsi
Ruotsi kirjoitti useita salmilaisaiheisia pakinoita ja hän julkaisi myös kirjan Rajan kahden puolen.
Luettelo Espanjan hallitsijoista
Bourbon-suku (restauraatio) (1874–1931)
Kaoottisen 23 kuukautta kestäneen Espanjan ensimmäisen tasavallan jälkeen toteutettiin Bourbon-suvun restauraatio, jonka myötä Alfonso XII:sta tuli Espanjan perustuslaillinen kuningas.
Aino Kurki-Suonio
Aino Katri Kurki-Suonio (Krohn) (o.s. Vartia) (29. lokakuuta 1900 Hämeenlinna – 26. tammikuuta 1975 Hämeenlinna) oli suomalainen pianisti ja kirjailija. Hän opiskeli pianonsoittoa Helsingin musiikkiopistossa (nyk. Sibelius-Akatemia) vuodesta 1919 (diplomi 1922) sekä Elli Rängman-Björlinin johdolla 1923–1939. Hän toimi yksityisopettajana sekä 1954–1972 Hämeenlinnan musiikkiopiston pianonsoiton lehtorina. Hän esiintyi kamarimuusikkona ja solistina. Hänen puolisonsa oli lääketieteen ja kirurgian tohtori, lääkintöneuvos Ensio Kurki-Suonio (Krohn) (1896–1993). Heidän lapsiaan ovat fyysikko, Helsingin yliopiston emeritusprofessori Kaarle Kurki-Suonio ja Tampereen teknillisen yliopiston tietojenkäsittelytieteen emeritusprofessori Reino Kurki-Suonio.
Tampereen yliopiston hypermedialaboratorio
Tampereen yliopiston hypermedialaboratorio yhdistyi informaatiotutkimuksen laitokseen vuoden 2009 alussa.
Luettelo urheilulajeista
Siirry kirjaimeen ? A B C D E F G H I J K L M N O P Q R S T U V W X Y Z Å Ä Ö
Circuit de la Sarthe
Rata-alueella on nykyään kolme moottorirataa: Le Mansin 24 tunnin ajossa käytettävä Circuit de La Sarthen rata, joka sisältää yleisiä teitä; pienempi kilparadaksi rakennettu Bugatti Circuit; sekä 1970-luvulla rakennettu koulurata Maison Blanche.
Orimattilan seurakunta
Toimintapaikat
Orimattilan seurakunnalla on kolme kirkkoa: Orimattilan kirkko, Kuivannon kirkko ja Artjärven kirkko.
Circuit de la Sarthe
Bugatti Circuit
Circuit de la Sarthen sisällä on toinen, lyhyempi moottorirata, Ettore Bugattin mukaan nimetty 4,3 kilometriä pitkä Bugatti Circuit. Radalla on ajettu Formula 1 -luokan kilpailu kaudella. Radalla ajetaan nykyisin vuosittain Ranskan MotoGP -kilpailu.
Asia Carrera
Elämä
Hänen äitinsä on saksalainen ja isä japanilainen. Nuoruutensa hän vietti New Jerseyssä. Lapsena hän opiskeli pianonsoittoa ja ehti pitää kaksi esitystä Carnegie Hallissa, New Yorkissa. Carrera on sanonut olleensa vuosilinjansa toiseksi paras oppilas Stuyvesant High Schoolissa. 16-vuotiaana Asia karkasi kotoaan, koska hän ei pitänyt vanhempiensa painostuksesta akateemiselle uralle. Myöhemmin hän sai opiskelustipendin Rutgersin yliopistoon.
Ura pornoteollisuudessa
Carrera on ollut myös mukana kirjoittamassa, tuottamassa ja ohjaamassa monia pornoelokuvia. Hän on myös toiminut usein maskeeraajana ja kampaajana avustaen muita näyttelijöitä samassa elokuvassa.